钦定古今图书集成/明伦汇编/闺媛典/第259卷 > 刘汝庄妻李氏〈何氏附〉
## 钦定古今图书集成/明伦汇编/闺媛典/第259卷 > 刘汝庄妻李氏〈何氏附〉

按《无为州志》：“李氏，刘汝庄妻。事孀姑以孝，病汤药必
亲尝以进。夜则解衣抱姑而卧，至姑气绝，犹抱未释
也。夫多病，寻亡，氏恸绝，伏地以救甦。岁祲摭菰米自
啖，以女红易谷饭。塾师课儿，辛苦垂三十年如一日。
有司旌其门。媵妾何氏亦化其德，共终老。”